Školska godina 2010./2011.

Nastavna godina započela je u ponedjeljak 6. rujna 2010., a završila je u srijedu 15. lipnja 2011.

Škola na kraju školske godine ima 135 učenika, od toga 62 djevojčice.

Nastava se odvijala u prijepodnevnoj smjeni, ostvarena su 183 radna dana, od čega 182 nastavna.

Učiteljica Natalija Grgurić 4.4.2011. odlazi raditi u OŠ Vladimir Nazor, a na njeno mjesto primljena je Kristina Cindrić Banović.

U ovoj školskoj godini na zamjenama su radili učitelji/učiteljice: Nikolina Katić, Sandra Marčac, Josip Novosel, Petra Poljak, Iva Stipančić.

Gordana Štefanac zamjenjivala je spremačicu Jadranku Bosiljevac u PŠ Belaj.

Na kraju nastavne godine pozitivno je ocijenjeno 132 učenika, a 3 idu na popravni ispit iz matematike. Nakon drugog popravnog roka pozitivno je ocijenjeno 135 učenika.

Od prvog do četvrtog razreda ima 46 odličnih učenika, 29 vrlo dobrih i 2 dobra. Od petog do osmog razreda ima 15 odličnih učenika, 13 vrlo dobrih, i 13 dobrih učenika.

Najbolji uspjeh učenici su ostvarili iz RKT vjeronauka, a najslabiji iz matematike.

Učenici su izostali 4637 sati opravdano i 37 neopravdanih sati zbog dvoje učenika iz Zagreba koji su u našu školu stigli početkom lipnja i tako sa sobom donijeli 35 neopravdanih sati. Ovo dvoje učenika usprkos lošim ocjenama pokazalo je trud i zalaganje, ispravili su negativne ocjene i završili razrede koje su polazili.

Izbornu nastavu polazili su iz vjeronauka (133 učenika), njemačkog jezika (18 učenika), talijanskog jezika (10 učenika) i informatike (54 učenika). Uz nastavu učenici su polazili i izvanškolske aktivnosti:

|  |  |  |
| --- | --- | --- |
| KUD Barilović | Kick Boxing klub | NK Ilovac |
| KUD Vinčica | TKD klub Karlovac | NK Karlovac |
| KUD Triglav | Stolnoteniski klub | NK Duga Resa |
| DVD Barilović | Konjički klub Karlovac |  |
| Ministranti | Konjički klub Indiana |  |

Terenska nastava za učenike od 1. – 4. razreda održala se u Trsatu i Rijeci, a za učenike od 5. – 8. razreda u Trakošćanu, Varaždinu i Tuheljskim toplicama.

Biciklijada povodom Dana škole održala se na relaciji Barilović – Siča.

Posjetili smo i kupalište u Lučici, a od prikupljenih plastičnih čepova (4000) složili su bicikl iscrtan na školskom dvorištu.

Ekskurzija 8. razreda bila je na Šolti, a škola u prirodi za učenike 4. razreda u Selcu. I ove godine učenici 4., 7. i 8. razreda išli su posjetiti naš glavni grad Zagreb. Nastavljen je PSGO projekt Uvođenje produženog boravka u OŠ Barilović održavanjem igraonica za predškolski uzrast u Belaju i Bariloviću.

Početkom listopada održala se biciklijada povodom otvaranja nove dionice Poučne staze Skradska gora – Korana.

Održani su integrirani dani na temu: Afrika (gost Mladen Kuka), Otac i Pas i mačka. Na integriranom danu „Otac“ sudjelovali su i očevi što su osobito dobro prihvatili i očevi i djeca.

Kroz projekt pomoći djeci u Etiopiji prikupili smo 3363 kn što je otprilike iznos za 17 klupa i 34 stolice jednog razreda u Etiopiji. Sve to zahvaljujući Dejani Kirinčić.

Obilježili smo Dan hrvatskog olimpijskog odbora, Dan sađenja stabala (grm borovice), Dan kruha i Dan neovisnosti, Dan sjećanja na žrtve Domovinskog rata, drugog svjetskog rata i poraća (u Belaju), Dan sjećanja na Vukovar, Mjesec hrvatske knjige (izrada straničnika), Božić (božićnim priredbama u matičnoj i područnim školama), blagdan Gospe Lurdske (pješačenjem do Leskovca), Dan palačinki i maškare (PŠ Belaj).

Učenica Ema Lasić je dobila posebnu nagradu grada Karlovca za slikovnicu Ribica i rak Vitez. Poklonila je unikatnu taktilnu slikovnicu Potraga za Cikijem udruzi Uska. Tiskana je i taktilna slikovnica prema Eminoj priči Vjeverica Marta i žir Bocko. U TV- emisiji Globalno sijelo prikazan je prilog o Emi, a ubrzo nakon toga i na Doma TV-u u emisiji Mamin svijet.

Karlo Mateša osvojio je 7. mjesto na državnom natjecanju mladih tehničara u Puli.

Antonio Vratarić osvojio je 3. mjesto na državnom natjecanju Lektira u slici u Vojniću.

Na državno natjecanje LIK upućeni su radovi Tomislava Štefanca, Domagoja Krivačića, Lorene Šušlje, Lorene Mateša, Josipa Dobrinića i Matee Trgovčić.

Ana Milas osvojila je drugo mjesto na županijskom natjecanju za likovni rad na temu Živim život bez nasilja.

U kazalištu Zorin dom gledali smo predstave Snježna kraljica i Bambi.

Četvrti razred s učiteljicom Ankom Grman i knjižničarkom Brankom Dojčinović održao je radionicu izrade taktilne slikovnice u OŠ Dubovac povodom Međunarodnog dana osoba s invaliditetom.

Prometna policija održala je predavanje za učenike od 1. – 4. razreda.

Učenici od 5. – 8. razreda u Cinestaru u Zagrebu gledali su Kronike iz Narnije – Plovidba broda Zorogaza.

Bili smo domaćini općinsko – gradskog susreta Lidrano i na županijski susret poslali literarni rad Karla Mateše i novinarski rad Denisa Novosela.

Izrađen je logo škole (osmislila i izradila Anka Grman) i prvi puta korišten na promociji Emine taktilne slikovnice.

Grupa učenika prisustvovala je književnom susretu s Melitom Rundek u OŠ Netretić. Članovi GLOBE skupine planinarili su na tradicionalnom proljetnom pohodu s Vinice na Martinšćak. Posjetio nas je mađioničar Mahi Laki. Učenici 5. – 8. razreda išli su na terensku nastavu u NP Plitvička jezera. Svi smo pogledali mjuzikl Josip i čudesne boje njegovih snova u POU Duga Resa. Učenici 7. razreda išli su na karlovačko klizalište, posjetili Vatrogasni muzej, obišli zgrade srednjih škola.

Održano je školsko natjecanje u mini odbojci, malom nogometu i gimnastici uz pomoć sudaca iz Gimnastičkog kluba Sokol iz Karlovca.

Na županijskim sportskim natjecanjima sudjelovali smo u gimnastici, malom nogometu, odbojci i stolnom tenisu.

Uz obilježavanje 2011. godine kao godine volontera osnovana je i mala skupina volontera u našoj školi. Oni su volontirali družeći se s učenicima iz Centra za odgoj i obrazovanje. Tako su s njima posjetili muzej u Krapini, Mariju Bistricu, Teslin muzej u Smiljanu, sudjelovali su na priredbi u Centru, bili s njima domaćini u našoj školi kojom prilikom su zajednički zasadili 30 sadnica tuja.

Učenici su sudjelovali i na županijskom natjecanju Sigurno u prometu, posjetili izložbu Prekrižene haringe u Galeriji Vjekoslav Karas, a učenici iz Belaja i Leskovca posjetili su Sajam vlastelinstva Dubovac.

Pedeset učenika od 2. do 8. razreda sudjelovalo je na matematičkom natjecanju Klokan, a učenica Petra Halar bila je među 10% najboljih.

Knjižničarka Branka Dojčinović uredila je 4. broj školskog lista BARILKO.

Stručna suradnica Dejana održala je radionice za učenike na temu: profesionalno informiranje i usmjeravanje, projekt Škole za Afriku, razredna komunikacija i disciplina, nasilje u adolescentskim vezama, različitosti, stereotipi i predrasude, naši simboli, kako se vidim za 10 godina, moja zlatna markica.

Redovito su vršena mjerenja za GLOBE pod vodstvom učiteljice Petre Poljak.

Na Internet stranici škole objavljene su sve važnije vijesti, a dodano je osuvremenjena zahvaljujući učitelju informatike Mariju Zovkiću.

Otvorena je i facebook stranica škole jer su društvene mreže vrlo popularne te učenici puno vremena provode družeći se međusobno u virtualnom svijetu.

Učitelji su i ove godine prisustvovali fešti povodom Dana učitelja, posjetili vinski podrum obitelji Jagunić na Plešivici povodom Martinja, otišli na izlet u Daruvar i Čazmu u božićno vrijeme i razgledali obiteljsko imanje (okićeno) obitelji Salaj u Grabovnici koje krasi više od milijun i stotisuće žaruljica.

Skoro svi zaposlenici škole družili su se u Eko-selu Žumberak gdje je održana i sjednica Skupa radnika. Domaćin nam je bio gospodin Željko Milovanović.

Na kraju nastavne godine 2. srpnja 2011. grupa učitelja, roditelja, učenika i zaposlenika posjetila je Vukovar, grad heroj. Još jednom smo čuli ovu tragičnu priču, posjetili bolnicu, Ovčaru i vukovarsko groblje te na taj način odali počast svim žrtvama.

Održan je odbojkaški susret učiteljskih ekipa iz Barilovića i Netretića. Održana je ICT- edu radionica za sve učitelje (teme: elektronički identitet, sigurnost na internetu, komunikacija elektroničkom poštom, portal za škole). Radionice su održane u cijeloj zemlji i smatra se da sada svaki učitelj zna poslati i primiti e – mail, kao i prijaviti se na stručni skup elektroničkim putem.

Općina Barilović financirala je nastavak PSGO projekta i održavanje igraonica u Belaju i Bariloviću, poklon pakete za Sv. Nikolu, peć za Siču, knjige za odlikaše, sufinancirala školu u prirodi, asistente u nastavi. Ugradili smo gulilicu za krumpir, a u PŠ Leskovac napravljen je novi, veliki kamin.

Školski odbor je na svojoj sjednici donio odluku o davanju PŠ Gornji Velemerić na korištenje Odredu izviđača „Vladimir Nazor“ Karlovac i Hrvatskim braniteljima motoristima Karlovac te Vijeću mjesnog odbora Donji Velemerić. Čeka se suglasnost osnivača na ovu odluku.

Od 21. kolovoza do 2. rujna škola je bila domaćin međunarodnom volonterskom kampu u organizaciji Eko pana u partnerstvu s Volonterskim centrom Zagreb.

Uz voditeljicu kampa Doru Dobricu , sudjelovalo je 12 stranih volontera iz Češke, Francuske, Španjolske, Koreje, Njemačke i Turske. Volonteri su radili na uređenju okoliša škole, očišćen je teren nekadašnjeg školskog nogometnog igrališta zvan Ptičarnica i otvoren pogled od škole prema rijeci Korani.

Volonteri su radili i na uređenju zemljišta budućeg centra Eko pana u selu Šćulac. Započeli su s gradnjom prve pokazne kuće od starih auto guma, takozvanog earthshipa.

Zajedno s mještanima Barilovića volonteri su pripremili interkulturalnu večer. Kamp je završio uz malu proslavu, nogometnu utakmicu i karaoke.

U Bariloviću, 31. kolovoza 2011.

Ravnateljica: Vesna Car

Školska godina 2011./2012.

Nastavna godina je započela u ponedjeljak 5. rujna 2011. godine, a završila u petak 15. lipnja 2012. godine. Škola na kraju školske godine ima 137 učenika, a od toga 66 djevojčica. Nastava se odvijala u prijepodnevnoj smjeni, a ostvaren je 181 radni dan od čega 177 nastavnih dana.

Broj učenika po školama:

|  |  |
| --- | --- |
| Matična škola |  |
| 1. razred 6 učenika (od toga 4 djevojčice) | 5. razred 17 učenika (od toga 8 djevojčica) |
| 2. razred 3 učenika (od toga 3 djevojčice) | 6. razred 15 učenika (od toga 6 djevojčica) |
| 3. razred 7 učenika (od toga 2 djevojčice) | 7. razred 12 učenika (od toga 6 djevojčica) |
| 4. razred 5 učenika (od toga 2 djevojčice) | 8. razred 17 učenika (od toga 9 djevojčica) |
| PŠ Belaj |  |
| 1. razred 10 učenika (od toga 5 djevojčica) | 3. razred 10 učenika (od toga 8 djevojčica) |
| 2. razred 12 učenika (od toga 5 djevojčica) | 4. razred 11 učenika (od toga 4 djevojčice) |
| PŠ Leskovac Barilovićki |  |
| 1. razred 1 učenica (od toga 1 djevojčica) | 3. razred 0 učenika (od toga 0 djevojčica) |
| 2. razred 2 učenika (od toga 1 djevojčica) | 4. razred 2 učenika (od toga 1 djevojčica) |
| PŠ Siča |  |
| 1. razred 0 učenika (od toga 0 djevojčica) | 3. razred 3 učenika (od toga 0 djevojčica) |
| 2. razred 1 učenik (od toga 0 djevojčica) | 4. razred 3 učenika (od toga 2 djevojčice) |
|  |  |

Učitelji/učiteljice u ovoj školskoj godini bili su:

Barica Banjavčić, dipl. učiteljica razredne nastave, pojačana matematika